Nordre Osen kirke

Nordre Osen kirke er en langkirke fra 1923 i Åmot kommune, Innlandet fylke. Den ble bygget for å erstatte Nordre Osen gamle kirke fra 1777.

Byggverket er i tømmer og har 316 plasser. Den er tegnet av Ivar Wiehe-Næss. Han var opprinnelig fra Osen, men var utvandret til Chicago da han fikk oppdraget.

Kunstneren Maria Vigeland malte sin første altertavle for Nordre Osen kirke; motivet er Bebudelsen.

Kirkegård 
Det er kirkegård både sør og nord for kirken. I sistnevnte retning strekker den seg helt til gamlekirken, men det er et markant skille mellom gamlekirkens og nykirkens kirkegårdsområder.

Referanser

Eksterne lenker 
 
 Åmot kommune
 

Kirker i Åmot
Kirker i Sør-Østerdal prosti
Norske kirker fra 1923
Kulturminner i Åmot
Langkirker i Hamar bispedømme